**Г-Н МАРТИН ГЕОРГИЕВ**

**РЪКОВОДИТЕЛ НА УПРАВЛЯВАЩИЯ ОРГАН НА ПРОГРАМА „ТРАНСПОРТНА СВЪРЗАНОСТ“ 2021-2027 Г. И**

**ДИРЕКТОР НА ДИРЕКЦИЯ   
„КООРДИНАЦИЯ НА ПРОГРАМИ И ПРОЕКТИ“,**

**МИНИСТЕРСТВО НА ТРАНСПОРТА И СЪОБЩЕНИЯТА  
На Ваш рег. № 04-09-139/23.04.2024 г.**

**КОПИЕ: Г-Н ГЕОРГИ ГВОЗДЕЙКОВ**

**МИНИСТЪР НА ТРАНСПОРТА И СЪОБЩЕНИЯТА**

**УВАЖАЕМИ ГОСПОДИН ГЕОРГИЕВ,**

В отговор на Ваше писмо под горепосочения номер, относно проект на Насоки по процедура № 2021BG16FFPR001-3.001 по приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на Програма „Транспортна свързаност” 2021-2027 г., Ви уведомяваме следното:

С наше писмо № 04-18-152/10.08.2023 г., Министерство на финансите е съгласувало предоставените към 03.08.2023 г. Условия за кандидатстване за предоставяне на безвъзмездна финансова помощ по Приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“ на Програма „Транспортна свързаност” 2021-2027 г.

В представените на настоящия етап Условия за кандидатстване, нов е единствено проектът „Капитално драгиране - басейн между Терминал „Бургас Запад“ и Терминал „Бургас Изток 2/2А/“. Следва да имате предвид, че не е необходимо да предоставяте за ново съгласуване целия пакет на одобрените вече Условия за кандидатстване, а само новия проект, включен към тях. Проектът се съгласува на основание чл. 26, ал. 3 от Закона за управление на средствата от европейските фондове при споделено управление /ЗУСЕФСУ/ и чл. 28 от Закона за държавните помощи /ЗДП/.

По отношение на изпълнение на изискванията на чл. 6 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора /ОРГО/, е посочено, че проектът е одобрен от министъра на финансите в Насоките по процедура BG16M1OP001-4.003 по Оперативна програма „Транспорт и транспортна инфраструктура“ 2014-2020 г. на   
22.08.2023 г., за съответствие с правилата за държавните помощи. Предложената мярка за проект „Капитално драгиране - басейн между Терминал „Бургас Запад“ и Терминал „Бургас Изток 2/2А/” съответства на изискванията на Регламент (ЕС) 651/2014 и съдържа необходимите условия и позовавания за правомерното предоставяне на помощ в режим на групово освобождаване. Необходимостта от повторно одобряване на проекта е продиктувана от промяна на програмата, по която ще се финансира.

Съгласно чл. 28 от Закона за държавните помощи и чл. 5 от Правилника за неговото прилагане (ППЗДП) Ви информирам, че мярката съответства на изискванията на Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (cons.) и съдържа необходимите условия и позовавания за правомерното предоставяне на помощ в режим на групово освобождаване.

Проектът може да се счита и за съгласуван за съответствие с правилата за държавните помощи по реда на чл. 26, ал. 3 от ЗУСЕФСУ.

На основание чл. 35 от ЗДП, чл. 5, ал. 6 от ППЗДП и чл. 11, параграф 1, буква „а“ от ОРГО очакваме попълнен образец съгласно стандартизирания формат, посочен в Приложение II от ОРГО, заедно с връзка за достъп до пълния текст на мярката за помощ, в срок от 15 работни дни след влизането й в сила (след обявяване на процедурата/ите) чрез Системата за електронно уведомяване на Европейската комисия SANI2. Моля, при попълване на Приложение II, да въведете разпознаваемо и кратко наименование (при възможност цел и географско положение), с оглед тяхната бъдеща идентификация, мониторинг и годишно докладване.



ЗАМЕСТНИК МИНИСТЪР-ПРЕДСЕДАТЕЛ И

МИНИСТЪР НА ФИНАНСИТЕ